Congkak (filem)

Congkak ialah filem seram Malaysia 2008 arahan Ahmad Idham dan dibintangi Nanu Baharudin, Riezman Khuzaimi dan M. Rajoli .

Sinopsis 
Kisahnya bermula apabila Kazman serta isterinya Sufiah mengambil keputusan bercuti bersama dua anaknya, Lisa dan Ely di sebuah banglo di tepi tasik. Kazman sudah berjanji dengan seorang kawannya untuk membeli banglo tersebut sebagai persinggahan semasa bercuti. Pelbagai peristiwa pelik berlaku sepanjang perjalan mereka termasuk kehilangan telefon bimbitnya.

Setibanya mereka di banglo tersebut, peristiwa yang semakin pelik turut terjadi. Sufiah cuba meyakinkan Kazman untuk keluar dari rumah tersebut tetapi tidak diendahkan. Kazman tetap berkeras untuk membeli rumah tersebut kerana sudah berjanji dengan kawannya.

Sufiah sentiasa merasakan ada makhluk sedang memerhatikannya. Salah seorang anak mereka, Lisa setiap malam akan turun ke sebuah bilik gelap untuk bermain congkak dengan seseorang yang hanya boleh dilihat olehnya seorang. Sufiah yang tidak boleh bersabar dengan perkara itu telah membuang congkak tersebut ke dalam tasik. Lisa juga sentiasa bermain di tepi belukar di belakang rumah kerana kawannya tinggal di situ sehingga Kazman perasan Lisa bermain menghadap kubur lama. 

Pada malam keesokannya, Sufiah dikejutkan lagi dengan bunyi congkak tersebut dari bilik yang sama. Apabila Sufiah pergi melihat, dilihatnya seorang tua sedang bemain congkak tersebut. Semakin lama peristiwa yang berlaku semakin pelik dan menyeramkan sehingga pada malam ketiga kedua-dua anaknya telah hilang dan Sufiah didapati tidur di siling bilik.

Pak Tua, penduduk paling lama di kampung itu telah pergi ke rumah tersebut untuk menyelamatkan keluarga Kazman dan mencari Ely dan Lisa.

Apakah sejarah sebenar banglo tersebut dan dapatkan Sufiah diselamatkan serta berjayakah Ely dan Lisa ditemui semula.

Pelakon

Pelakon Utama 
 Nanu Baharuddin sebagai Sufiah
 Riezman Khuzaimi sebagai Kazman
 Erynne Erynna sebagai Lisa
 Erin Malek sebagai Elly
 Ruminah Sidek sebagai Opah
 M. Rajoli sebagai Tok Imam

Penampilan Khas 
 Ahmad Idham sebagai Peniaga

Pelakon Pembantu 
 Yaakob Abd Aziz sebagai Tok Bomoh
 Ismail Bob Hashim sebagai Tauke Warung
 Roszana Anuar sebagai Peniaga Ikan
 Zarina Md. Zain sebagai Wanita Misteri

Sambutan 
FIlem ini dikeluarkan pada 17 April 2008 dan mendapat kutipan sebanyak RM 3.802 juta.

Pautan luar 
 
 ''Kutipan Filem Congkak di FINAS

Filem Malaysia tahun 2008
Filem arahan Ahmad Idham